KEMENTERIAN KESIHATAN MALAYSIA Garis Panduan Keperluan Mengemukakan Permohonan Borang 1 bagi Peluasan/Pengubahan yang Extensive Hospital Swasta Cawangan Kawalan Amalan Perubatan Swasta Bahagian Amalan Perubatan Julai 2019
Garis Panduan Keperluan Mengemukakan Permohonan Borang 1 bagi Peluasan/Pengubahan yang Extensive Hospital Swasta HAKCIPTA TERPELIHARA Kementerian Kesihatan Malaysia Dokumen ini tidak boleh diterbitkan semula, secara keseluruhan atau sebahagian, dalam sebarang bentuk atau cara, elektronik atau mekanikal, tanpa kebenaran bertulis dari Cawangan Kawalan Amalan Perubatan Swasta, Bahagian Amalan Perubatan. Disediakan oleh : Cawangan Kawalan Amalan Perubatan Swasta Bahagian Amalan Perubatan Kementerian Kesihatan Malaysia Aras 3, Blok E1, Kompleks E, Pusat Pentadbiran Kerajaan Persekutuan 62590 Putrajaya Tel : 03-8883 1307 Dengan kerjasama : Perbadanan Produktiviti Malaysia Lorong Produktiviti, Jalan Sultan 46200 Petaling Jaya, Selangor Darul Ehsan Tel : 03-7955 7266 © Perbadanan Produktiviti Malaysia 2019 1 1
KANDUNGAN 1.0 PENGENALAN 3 2.0 OBJEKTIF 4 3.0 KRITERIA BAGI MENGEMUKAKAN BORANG 1 4 4.0 TATACARA, ENTITI PEMOHON DAN SENARAI SEMAK 5 5.0 RUJUKAN 8 6.0 LAMPIRAN 9 - 21 7.0 PENGHARGAAN 22 22
1.0 Pengenalan 1.1. Akta Kemudahan dan Perkhidmatan Jagaan Kesihatan Swasta 1998 [Akta 586] dan Peraturan-Peraturan Kemudahan dan Perkhidmatan Jagaan Kesihatan Swasta (Hospital Swasta dan Kemudahan Jagaan Kesihatan Swasta Lain) 2006 [P.U. (A) 138/2006] telah dikuatkuasakan pada 1 Mei 2006. 1.2 Dalam situasi rutin, mana-mana Kemudahan dan Perkhidmatan Jagaan Kesihatan Swasta (KPJKS) berlesen seperti hospital swasta yang bercadang untuk melakukan peluasan atau pengubahsuaian atau pengubahan sesuatu kemudahan, perlu fungsian mendapatkan kelulusan Kementerian Kesihatan Malaysia (KKM) dengan mengemukakan permohonan Borang 5 yang lengkap kepada Cawangan Kawalan Amalan Perubatan Swasta (CKAPS) di Ibu Pejabat Kementerian Kesihatan Malaysia (IPKKM), selaras dengan ketetapan Akta 586 dan Peraturan-peraturannya. struktur atau 1.3 Perakuan Kelulusan Peluasan atau Pengubahan Kepada Kemudahan atau Perkhidmatan Jagaan Kesihatan Swasta Berlesen (Borang 6) akan dikeluarkan bagi permohonan Borang 5 yang lengkap dan mematuhi. Kelulusan Borang 6 tersebut sah laku selaras dengan tarikh sah laku lesen sesuatu KPJKS yang berkenaan. Tempoh sah lesen sesuatu KPJKS adalah sehingga 2 tahun. Tempoh sah maksimum Borang 6 juga adalah sehingga 2 tahun sahaja. 1.4 Walau bagaimanapun, terdapat hospital swasta berlesen yang berhasrat untuk melakukan peluasan atau pengubahan struktur atau fungsian yang extensive, di mana takat peluasan atau pengubahan struktur atau fungsian tersebut melebihi kapasiti sedia ada menyebabkan tempoh pembinaan terhadap cadangan peluasan atau pengubahan tersebut mengambil masa yang lama dan melebihi 2 tahun untuk disiapkan. 1.5 Malah, terdapat juga permohonan peluasan atau pengubahsuaian tersebut yang turut melibatkan perubahan fizikal dan hubungan (linkage) antara bangunan hospital swasta sedia ada dengan bangunan hospital baru. 1.6 Oleh itu, terdapat keperluan untuk permohonan tersebut dikemukakan sebagai Permohonan bagi Kelulusan untuk Menubuhkan atau Menyenggarakan Kemudahan atau Perkhidmatan Jagaan Kesihatan Swasta (Borang 1). 1.7 Perakuan Kelulusan untuk Menubuhkan atau Menyenggarakan Kemudahan atau Perkhidmatan Jagaan Kesihatan Swasta (Borang 2) boleh dikeluarkan bagi permohonan Borang 1 yang lengkap dan mematuhi. Tempoh kelulusan Borang 2 adalah tiga tahun, serta boleh dilanjutkan seterusnya sekiranya bersesuaian. 1.8 Garis panduan ini dikeluarkan bagi memudahkan pemohon mengenalpasti kriteria-kriteria yang diambilkira supaya permohonan-permohonan di mana Borang 1 perlu dikemukakan bagi tujuan-tujuan peluasan atau pengubahan yang extensive kepada KPJKS berlesen. 3 3
2.0 Objektif 2.1. Menjelaskan faktor-faktor yang diambilkira ketika menetapkan sesuatu permohonan peluasan atau pengubahan hospital swasta yang disifatkan sebagai extensive 2.2. Membantu hospital swasta berlesen yang terlibat (pemohon) untuk mengenal pasti kriteria-kriteria permohonan di mana Borang 1 perlu dikemukakan bagi tujuan-tujuan peluasan atau pengubahan yang extensive kepada KPJKS berlesen. 2.3. Memastikan permohonan dan kelulusan yang melibatkan peluasan atau pengubahan kepada KPJKS diproses dan dikeluarkan mengikut ketetapan Akta 586 dan P.U. (A) 138/2006. 3.0 Kriteria Bagi Mengemukakan Borang 1 3.1 Kriteria-kriteria yang menjadikan sesuatu permohonan peluasan atau pengubahan kepada KPJKS disifatkan sebagai extensive dan memerlukan permohonan Borang 1 adalah seperti berikut : (a) Tempoh pembinaan dijangka akan mengambil masa lebih dari 2 tahun
Mana-mana pembinaan yang mengambil masa lebih 2 tahun atau melebihi tempoh maksimum kelulusan Borang 5 yang bergantung kepada tarikh luput lesen.
Perakuan Kelulusan (Borang 2) boleh dikeluarkan untuk tempoh sah yang lebih lama iaitu 3 tahun melebihi daripada tempoh sah Perakuan Kelulusan Peluasan atau Pengubahan (Borang 6), maksima 2 tahun. (b) Penambahan blok Peluasan yang extensive melibatkan penambahan blok atau blok-blok hospital baru sebagai tambahan kepada bangunan hospital sedia ada dengan penambahan kapasiti dan keluasan hospital swasta (c) Peluasan atau pengubahan melibatkan penambahan kemudahan dan perkhidmatan jagaan kesihatan yang memerlukan kawasan klinikal yang luas (d) Physical linkage Apabila terdapat keperluan untuk mewujudkan fizikal infrastruktur bagi memastikan terdapat physical linkage diantara bangunan hospital swasta sedia ada dengan bangunan hospital swasta baru yang dicadangkan tersebut contohnya menyediakan link bridge, link corridor, underpass atau physical linkage dalam compound hospital swasta yang berkenaan (tertakluk kepada kelulusan pihak berkuasa tempatan bagi physical linkage tersebut). 44
3.2 Permohonan Borang 1 seperti di atas perlu mengemukakan surat tiada halangan daripada pihak berkuasa tempatan atau pihak berkuasa khasnya apabila perlu mewujudkan fizikal infrastruktur bagi memastikan terdapat physical linkage yang berkaitan bagi mengelakkan keputusan yang inkonsisten. 4.0 Tatacara Permohonan, Entiti Pemohon dan Senarai Semak 4.1 Permohonan Borang 1 (a) Permohonan menggunakan Borang 1 secara manual atau atas talian (online). (b) 1 boleh didapati di Bahagian Amalan Perubatan Borang Kementerian Kesihatan atau Jabatan Kesihatan Negeri/Wilayah Persekutuan berhampiran. (c) Isi Borang 1 dengan lengkap dan betul. (d) Sediakan salinan dokumen-dokumen berikut iaitu: (i) Salinan kad pengenalan pemohon atau orang yang diberi kuasa (Lampiran A) (ii) Salinan sijil kelayakan profesional (termasuk sijil kepakaran) bagi- (Lampiran B)
Pemohon atau orang yang diberi kuasa
Setiap ahli perkongsian/ ahli lembaga pengarah pertubuhan perbadanan (jika berkaitan) (iii) Salinan sijil pendaftaran profesional (pendaftaran penuh dan perakuan amalan tahunan semasa) bagi- (Lampiran C)
Pemohon atau orang yang diberi kuasa
Setiap ahli perkongsian/ ahli lembaga pengarah pertubuhan perbadanan (jika berkaitan) (iv) Surat akuan bersumpah asal (tidak disabitkan dengan kesalahan melibatkan fraud atau ketidakjujuran atau bankrap yang belum dilepaskan) bagi- (Lampiran D)
Pemohon atau orang yang diberi kuasa (v) Surat kuasa asal (bagi pemohon yang diberi kuasa oleh ahli perkongsian atau ahli lembaga pengarah pertubuhan perbadanan) (jika berkaitan) (Lampiran E) 5 5
(vi) Dokumen mengesahkan status organisasi yang tidak mencari keuntungan (not for profit) (jika berkaitan) (vii) Dokumen konstituen (jika berkaitan)
Bagi perkongsian • Permohonan pendaftaran perkongsian secara bertulis kepada Ketua Pengarah Kesihatan bagi entiti yang belum memohon (SSM tidak mendaftarkan perkongsian)
Surat pengesahan perkongsian yang ditandatangani oleh semua pekongsi dengan duti stem
Perjanjian perkongsian (jika ada)
Bagi pertubuhan perbadanan • Borang 8 atau 9, Akta Syarikat 1965 (Perakuan Pemerbadanan Syarikat Sendirian - Perakuan Pendaftaran dengan SSM) (Lampiran F)
Borang 24, Akta Syarikat 1965 (Penyata Kewangan Syarikat) (Lampiran G)
Borang 44, Akta Syarikat 1965 (Alamat Syarikat) (Lampiran H)
Borang 49, Akta Syarikat 1965 (Nama Ahli Lembaga Pengarah) (Lampiran I)
Memorandum and Articles of Association pertubuhan perbadanan tersebut (viii) Cadangan komprehensif mengenai pengambilan tenaga kerja (Lampiran J) (ix) Pelan tapak (site plan) skala minima 1:5000 (x) Dua (2) salinan Pelan lantai (Complete building lay out & M&E) skala 1:100 (Lampiran K) (xi) Penyata kewangan (bagi hospital tersebut) (e) Sediakan fi pemprosesan • Dibayar dalam bentuk kiriman wang (money order) atau draf bank (bank draft) (wang tunai atau cek persendirian tidak diterima) atas nama Ketua Setiausaha Kementerian Kesihatan Malaysia. 66
Jumlah yang perlu dibayar adalah mengikut bilangan katil dan/atau seumpamanya yang dipohon seperti berikut: Bilangan katil dan/atau seumpamanya Fi pemprosesan < 25 RM 2,000 25 - 49 RM 2,500 50 - 99 RM 3,000 100 - 199 RM 3,500 > 199 RM 4,000 (f) Hantar satu (1) salinan Borang 1 yang telah lengkap diisi atau yang dicetak daripada permohonan secara atas talian (online) berserta sesalinan dokumen-dokumen sokongan yang diperakui sah/asal dan 2 salinan pelan lantai beserta fi pemprosesan ke alamat: Cawangan Kawalan Amalan Perubatan Swasta Bahagian Amalan Perubatan Kementerian Kesihatan Malaysia Aras 3, Blok E1, Kompleks E Pusat Pentadbiran Kerajaan Persekutuan 62590 Putrajaya (g) Surat akuan terima beserta resit fi pemprosesan akan dihantar kepada pemohon setelah permohonan tersebut diterima dalam tempoh 1 minggu. (h) Permohonan yang tidak pemprosesan tidak akan dipulangkan. lengkap akan dikembalikan dan fi (i) Permohonan yang lengkap akan diproses dan dibentangkan dalam mesyuarat Jawatankuasa Kecil Perakuan (JKKP) Hospital Swasta dalam tempoh 2 hingga 4 minggu. (j) Permohonan yang telah diperakui dalam JKKP Hospital Swasta akan dibentangkan dalam mesyuarat Jawatankuasa Penilaian dalam tempoh 3 hingga 5 minggu. (k) Setelah permohonan diluluskan, Perakuan Kelulusan yang telah ditandatangani oleh Ketua Pengarah Kesihatan akan dikeluarkan kepada pemohon. (l) Permohonan yang tidak diluluskan akan dimaklumkan kepada pemohon secara bertulis. 7 7
5.0 Rujukan 5.1 Akta Kemudahan dan Perkhidmatan Jagaan Kesihatan Swasta 1998 [Akta 586]. 5.2 Peraturan-Peraturan Kemudahan dan Perkhidmatan Jagaan Kesihatan Swasta (Hospital Swasta dan Kemudahan Jagaan Kesihatan Swasta Lain) 2006 [P.U. (A) 138/2006]. 88
Lampiran A Salinan Kad Pengenalan 9 9
Lampiran B Salinan Sijil Kelayakan Profesional 1010
Lampiran B Salinan Sijil Kepakaran 11 11
Lampiran C Salinan Sijil Perakuan Amalan Tahunan 1212
Lampiran C Salinan Sijil Perakuan Penuh 1313
Lampiran D Surat Akuan Bersumpah Asal 1414
Lampiran E Surat Kuasa Asal 1515
Lampiran F Borang 9 1616
Lampiran G Borang 24 1717
Lampiran H Borang 44 1818
Lampiran I Borang 49 1919
Lampiran J Cadangan Komprehensif Pengambilan Tenaga 2020
Lampiran K Pelan Lantai 2121
Penghargaan Dr. Ahmad Razid bin Salleh Pengarah Amalan Perubatan, Bahagian Amalan Perubatan, Kementerian Kesihatan Malaysia Dr. Afidah binti Ali Timbalan Pengarah, Cawangan Kawalan Amalan Perubatan Swasta, Bahagian Amalan Perubatan, Kementerian Kesihatan Malaysia Dr. Siti Zufina binti Abd Samah Ketua Penolong Pengarah Kanan, Cawangan Kawalan Amalan Perubatan Swasta, Bahagian Amalan Perubatan, Kementerian Kesihatan Malaysia Dr. Alicia Liew Hsiao Hui Ketua Penolong Pengarah Kanan, Cawangan Kawalan Amalan Perubatan Swasta, Bahagian Amalan Perubatan, Kementerian Kesihatan Malaysia Dr. Nurul 'Ain binti Selamat Ketua Penolong Pengarah, Cawangan Kawalan Amalan Perubatan Swasta, Bahagian Amalan Perubatan, Kementerian Kesihatan Malaysia Dr. Mohd Azran Hafiz bin Ahmad Ketua Penolong Pengarah, Cawangan Kawalan Amalan Perubatan Swasta, Bahagian Amalan Perubatan, Kementerian Kesihatan Malaysia 2222
Garis Panduan Keperluan Mengemukakan Permohonan Borang 1 NOT A Penghargaan Dr. Ahmad Razid bin Salleh Pengarah Amalan Perubatan, Bahagian Amalan Perubatan, Kementerian Kesihatan Malaysia Dr. Afidah binti Ali Timbalan Pengarah, Cawangan Kawalan Amalan Perubatan Swasta, Bahagian Amalan Perubatan, Kementerian Kesihatan Malaysia Dr. Siti Zufina binti Abd Samah Ketua Penolong Pengarah Kanan, Cawangan Kawalan Amalan Perubatan Swasta, Bahagian Amalan Perubatan, Kementerian Kesihatan Malaysia Dr. Alicia Liew Hsiao Hui Ketua Penolong Pengarah Kanan, Cawangan Kawalan Amalan Perubatan Swasta, Bahagian Amalan Perubatan, Kementerian Kesihatan Malaysia Dr. Nurul 'Ain binti Selamat Ketua Penolong Pengarah, Cawangan Kawalan Amalan Perubatan Swasta, Bahagian Amalan Perubatan, Kementerian Kesihatan Malaysia Dr. Mohd Azran Hafiz bin Ahmad Ketua Penolong Pengarah, Cawangan Kawalan Amalan Perubatan Swasta, Bahagian Amalan Perubatan, Kementerian Kesihatan Malaysia 2323
NOT A 2424
KEMENTERIAN KESIHATAN MALAYSIA Kompleks E, Blok E1, E3, E6, E7 & E10, Pusat Pentadbiran Kerajaan Persekutuan, 62590 Putrajaya, Wilayah Persekutuan Putrajaya .moh .gov.m y